
MORBUS,  quem  tra&are  statuimus,  ex 
medicorum  scriptis,  in  Hispania,  circi¬ 
ter  annum  millesimum  sexcentesimum  deci¬ 
mum,  apparuisse  dicitur.  Probabile  est,  scrip¬ 
tores  antiquiores  eum  nunquam  vidisse  ;  sal¬ 
tem  ab  iis  praeteritur.  Exinde,  plerisque  ab 

audtoribus,  praesertim  Hispanicis  atque  Ita» 
licis,  mentio  ejus  fa6ta  est.  Historia  nulla 
perfe&a  tamen  tradita  est,  donec  clarus  F o- 

A  THERGILLIUS, 

thergillxus  *,  et  postea  Huxhamus  phae¬ 
nomena  ejus  accurate  observarunt,  et  descrip¬ 
serunt. 

Hic,  sicut  alii  morbi  epidemici,  diversis  in 
regionibus,  atque  etiam  in  eadem  regione,  for¬ 
mas  inter  se  dissimillimas  saepe  induit.  In¬ 
terdum  enim  adeo  mitis  est,  ut,  nullis  medi¬ 
camentis  egeat :  contra,  nonnunquam  adeo 
gravis  accidit,  ut  pestis  dirae,  aut  veneni 
promptissimi  instar,  citissimam  necem  intu¬ 
lisse,  narretur 

At,  etiamsi,  haec  affedtio,  sub  formis,  ita 
variis,  occurrat,  omnes  hae  tamen,  sub  genere 
Scarlatina,  apte  comprehendi  possunt. 

CULLENUS 


*  Fothergill  <e  on  the  Putrid  Sore-Throat.” 
f  Huxham  “on  the  Malignant  Ulcerous  Sore-Throat.,J 


f  Zacutus  Lusitanus. 

Cullenus  Scarlatinam  inter  Exanthemata 
disposuit ;  et  sub  hoc  genere  duae  species  re» 
censentur : 

I.  Scarlatina  simplex ,  nulla  comitante  cy¬ 
nanche. 

II.  Scarlatina  cynanchica ,  cum  cynanche 
ulcerosa  ;  vel  Scarlatina  anginosa  Sauva- 
gesii. 

Sed  praeterea,  illis  annumeretur  species 
tertia ; 

III.  Scarlatina  maligna ,  cum  cynanche 
maligna. 

Cullenus  quidem,  hanc  ultimam  speciem 
esse  morbi  genus  diversum  putavit ;  eam  ideo- 
que,  ad  Phlegmasiarum  ordinem  retulit» 
Quamvis  autem,  inter  medicos  multum  dis¬ 
putatum  est,  utrum  Cynanche  maligna  ejus¬ 
dem  naturae  sit,  ac  Scarlatina  anginosa ; 


nunc 

nunc  tamen  Gregorius,  et  multi  alii,  qui 
in  arte  medica  summam  celebritaten  adepti 
sunt,  has  formas,  quamvis  inter  se  valde  dis¬ 
similes,  esse  solummodo  varietates  ejusdem 
morbi,  omnesque  ab  origine  una  editas,  opi- 
nantur. 

Quidam,  scilicet.  Cynanchen  malignam, 
nonnullos  saepitis  quam  semel,  in  decursu  vi¬ 
tae,  contra,  morbum  nominatum  a  Sauvage- 
sio  Scarlatinam  anginosam,  nunquam  nisi 
semel  aliquem  aggredi,  affirmant.  At  etiamsi 
Scarlatinae  anginosae  impetus  secundus  perra¬ 
ro  accidit,  tamen,  ex  auctoritate  cei.  Gre- 
gorii,  atque  aliorum,  talia  exempla  nonnun- 
quam  observantur;  itaque  hoc  argumentum 
minime  valet 

Apud  alios  argumentum  est,  ut  Scarlatina 
anginosa  diathelin  phiogisticam,  e  contrario, 

ut 


*  Aud.  Gregor.  Preleft.  de  Medicin.  Fra&.  in  Acad. 

Edin, 

ut  Cynanche  maligna  diathefin  putridam,  ex¬ 
hibeat.  Sed  quanquam,  htec  differentia  sig¬ 
norum  in  variolis  appareat,  tamen,  variolam 
discretam,  et  confluentem,  ab  eadem  conta¬ 
gione  originem  deducere,  inter  omnes  consen¬ 
titur.  Necnon,  magna  diversitas  symptoma¬ 
tum  in  morbillis  occurrit.  Pariter  Scarlatina, 
etiam  in  una  domo,  ubi  ex  eadem  contagione, 

plane  oritur,  formam  nunc  mitissimam,  nunc 

♦ 

virulentam,  assumere  observatur.  Quinetiam, 
inspedtis  cadaveribus,  eadem  phaenomena,  in 
iis  quos  Scarlatina  anginosa,  ac  in  iis  quos 
Cynanche  maligna,  arripuit,  plerumque  vi¬ 
dentur. 

His  de  causis,  nobis  igitur  persuasum  est, 
Cynanchen  malignam,  et  Scarlatinam  angino- 
sam,  tantum  esse  varietates,  seu  gradationes, 
ejusdem  morbi,  sed  cum  signis  plus  minus 
violentibus.  Quamobrem,  in  progressu  hujus 
disputationis,  generali  nomine  Scarlatina ,  pro 
ulla  forma  morbi,  utemur. 

DE 

DE  HISTORIA. 

Scarlatina  ullo  anni  tempore  saevit,  sed 
saepissime  in  autumno  sese  ostendit,  et  per  hie¬ 
mem  perstat.  Valde  contagiosa  est,  praecipue 
inter  impuberes,  quibus  stragem  crebrius  dat. 
Magna  ex  parte  foeminas  saepius  quam  mares, 
juvenes  quam  senes,  debiles  quam  robustos,  at 
quandoque  fere  omnes  sine  discrimine  adori¬ 
tur. 

\ 

Sydeniiamus  Scarlatinam,  sub  forma  mitis¬ 
sima,  ita  descripsit : 

“  Scarlatina  febris,  licet  nullo  non  tempore 
possit  incidere,  ut  plurimum  tamen  exeunte 
aestivo  se  prodit,  quo  quidem  integras  fami¬ 
lias,  infantes  vero  pr^e  caeteris,  inlestat.  Ri¬ 
gent  horrentque  sub  initio,  ut  in  aliis  febri¬ 
bus,  qui  hac  adficiuntur,  neque  vehementer 

admodum 

admodum  aegrotant :  Postea,  cutis  universa 
maculis  parvis  rubris  interstinguitur,  crebri¬ 
oribus  certe  et  multo  latioribus,  magisque  ru- 

A 

bentibus,  at  non  perinde  uniformibus,  ac  sunt 
illae  quae  morbillos  constituunt.  Ad  duos  tres- 
ve  dies  persistunt  hae  maculae,  quibus  demum 
evanescentibus,  decedenteque  subjedta  cuticu¬ 
la,  restant  furfuraceae  quaedam  squamulae,  ad¬ 
mista  r  farinae,  corpori  inspersae,  quae  ad  secun¬ 
dam,  aut  tertiam  vicem  se  promunt,  condunt- 
que  vicissim^.” 

Hic  fauces  non  fuisse  affedtae  videntur,  ali¬ 
ter  talis  affedtus  mentio  certe  fadta  fuisset. 

Cullenus,  scarlatinam  sexies  vel  septies  in 
Scotia  epidemice  grassantem,  sed  nunquam 
sub  forma  tam  miti,  videbat ;  tamen  ut  aliis 
occurreret,  nihil  dubitat. 

Vulgo,  autem,  cum  signis  multo  graviori¬ 
bus  nunc  observatur.  Ingruente  morbo  soli¬ 
ta 


#  Sydenham.  Oper.  sed.  6.  cap.  2. 


8 


DE  SCARLATINA. 


ta  pyrexiae  symptomata,  sicut  languor,  lassi¬ 
tudo,  vertigo,  horror  calore  alternans,  ac  solici- 
tudo,  primum  sentiuntur.  Ad  haec  quoque 
accedunt  dolor  capitis,  nausea,  vomitus,  et  sae¬ 
pe  numero  diarrhoea.  Oculi  quasi  lachryman- 
tes  videntur:  Vultus  tumescit,  et  rubescit: 
veruntamen  speciem  longe  aliam  nonnunquam 
exhibet. 

iEger,  haud  ita  multd  post,  deglutitionem 
difficilem,  et  molestiae  et  angustiae  in  fauci¬ 
bus  sensum,  conqueritur.  Modo,  circa  mor¬ 
bi  impetum,  modo  non  ante  plures  dies  post, 
tumor  et  rubor,  in  faucibus,  et  praesertim  in 
tonsillis,  uvula,  velo  pendulo  palati,  et  parti¬ 
bus  vicinis,  apparent. 

Hi  faucium  affedus,  diversis  in  exemplis, 
dissimiliter  occurrunt ;  interdum  enim  adeo 
leves  sunt,  ut  notatu  vix  digni  videantur  ;  dum 
alias  adeo  augentur,  ut  respirationis  et  deglu¬ 
titionis  officiis  moram  afferant.  Nunc  brevi, 
in  partibus  sic  tumore  et  rubore  affedis,  at¬ 
que 

que  praecipue  in  iis  supradidis,  maculae  al¬ 
bida,  vel  cinereae,  serpentes,  et  ulcuscula 
tegentes,  observantur. 

Die  plerumque  secundo,  tertio,  vel  quarto, 

* 

aliquando  ab  ineunte  morbo,  facies,  collum, 
pedus,  et  extremitates  maxime,  sed  frequen¬ 
tissime  totius  corporis  superficies  quoque,  efflo¬ 
rescentia  coloris  rubri,  vel  coccinei,  obducun- 

* 

tur.  Cutis  saepissime  laevis  est ;  nonnunquam 
tamen,  erumpunt  papulae  plures  exiguae,  quae 
in  pedore  et  brachiis  praesertim  eminent. 
Eodem  tempore,  manus,  et  digiti  praecipue,  tu¬ 
ment,  atque  rubent.  Pressura  ruborem  cutis 
dispellit,  tamen  cito  recurrit. 

Rebus  ita  se  habentibus,  omnia  febris  signa 
sub  vesperem  ingravescunt,  superveniente  sae¬ 
pe  quoque  delirio.  Quibusdam  in  exemplis, 
glandulae  submaxillares,  atque  aliae,  valde 
turgidae  fiunt  taduqiie  dolent.  Hae  modo  dis¬ 
cutiuntur,  modo  autem  gradatim  augescentes, 
in  pus  abeunt.  N 

Coi’ 

Cor  et  arteriae,  plerumque  per  totum  morbi 
decursum,  celerrime  micant.  Nonnullis  in  ex» 
empiis,  pulsus  durus  et  parvus ;  in  aliis,  mol¬ 
lis,  et  plenus,  sed  magna  ex  parte  debilior, 
quam  in  Phlegmasiis,  sentitur.  Lingua  colo¬ 
rem  non  semper  eundem  induere,  observatur ; 
nunc  enim  valde  rubra,  nunc  fusca,  nunc  al¬ 
ba,  et  quasi  muco  viscido  illita  est. 

Urina  variam  speciem  exhibet,  sed  saepissi- 
me  primum  cruda,  et  pallida,  et,  progrediente 
morbo,  turbida  est.  Alvi  conditio,  ab  aegri 

i 

aetate,  atque  habitu,  pendere  videtur  :  infan¬ 
tibus  enim  plerumque  laxa,  contra  puberibus 
saepius  tarda  est. 

Brevi,  haec  affedbo  plerumque  fauste  termi¬ 
natur.  Cutis  emptio,  quae  duos  tresve  dies 
perstat,  evanescit ;  et  cuticula,  sub  forma 
squamarum,  furfuri  similium,  decidit.  Fau¬ 
cium  tumores  subsidunt,  ac  ulcuscula  cito  sa¬ 
nescunt.  Febris,  aliaque  signa  simul  remittun¬ 
tur,  ac  aeger  paulo  post  convalescit. 

Scarlatina 

Scarlatina  autem,  cum  cynanches  malignae 
formam  assumat,  maxime  timenda  est.  Illum 
enim,  quem  infeliciter  invadat,  saepissime  de 
medio  tollit.  De  periculo  instante,  violentia 
signorum,  quae  hoc  malum  afferat,  praemone¬ 
mur.  Pyrexia,  omniaque  alia  signa  plurimum 
urgent,  atque  delirium  fere  semper  ab  initio 
plus  minus  indicatur.  Tumor,  glandulas  sub- 
maxillares,  imo  aliquando  etiam  totum  coi- 

l- 

lum,  occupat,  segrumque  angit  adeo  vehemen- 

i  *  , 

ter,  ut  illum  quasi  suffocans  videatur. 

Oris,  atque  faucium  partes  internae,  undique 
ulcusculis,  quae  saepe  speciem  fuscam,  lividam, 
vel  etiam  nigram,  induant,  gravissime  affici- 

i 

untur.  E  faucibus,  et  naribus  effunditur  mu¬ 
cus,  foetidus,  adeoque  acer,  ut  partes  quas 
tangat,  erodat.  Hic  humor,  in  ventriculum,  et 
intestina,  descendit,  ibique  diarrhoeam,  atque 

alia  signa  molesta,  excitat.  Sanies  ex  ano  quo- 

1-* 

que,  hunc  partesque  proximas  rodens,  emitti¬ 
tur.  Aspera  arteria,  pulmonesque,  affectum 

faucium 

faucium  aliquantum  participare  videntur,  ani- 
maeque  faetor  intolerabilis  fit. 

Haemorrhagiae,  e  naribus,  utero,  aliisque  par¬ 
tibus,  nonnunquam  occurrunt.  Maculae  per 

totum  corpus  subito  evanescunt,  vel  nigres- 

» 

eunt.  Arteriarum  pulsus  valde  celeres,  parvi, 
et  debiles  fiunt.  Respiratio  difficilior  evadit. 
Pro  delirio  aggreditur  sopor.  Oculorum  lan¬ 
guor  insolitus  observatur.  Faeces,  et  urina, 
inscio  aegro,  excernuntur.  Singultus,  et  sub- 
sultus  tendinum,  convulsionem  universalem 
praemonstrant :  denique,  sic  aeger  extremum 
halitum  efflat. 

Calor  corporis  in  scarlatina  plerumque  plu¬ 
rimum  augetur,  adeo  ut  vix  in  ullo  alio  mor- 

* 

bo  esse  tantus  observetur. 

Paucos  intra  dies  post  hunc  morbum,  ana- 
sarca  saepe  se  ostendit;  nonnunquam  accidit 
ascites,  hydrothorax,  vel  etiam  hydrocepha- 
lus.  Fortasse  haec  affedtio  hydropica  ab  ex¬ 
halantium, 

halantium,  vel  absorbentium  vasorum,  statu 
laxo,  et  debili,  febris  sequela,  vel  a  quodam 
desquamatioois  cuticulae  defedlu,  aliquantum 
pendet :  At  hujus  causa  tamen,  haud  satis  in~ 
telligi  videtur. 


DE  CAUSIS  PRiEDISPONENTIBUS. 

Omnes  potestates  debilitantes,  ut  morbi 
praegressi,  diaeta  nimis  tenuis,  et  parca,  exina¬ 
nitiones  magnae,  vehementiores  animi  afFedtus, 
aer  impurus,  atque  aliae,  huic  morbo,  sicut 
aliis,  corpus  opportunius  reddunt. 


DE  CAUSA  EXCITANTE. 

Sola  causa  excitans  esse  contagio  videtur, 
cujus  origo,  natura,  modusque  operandi,  pror¬ 
sus  in  tenebris  latent. 


DE 

Morbi,  quibuscum  sit  periculum  Scarlati¬ 
nam  confundendi,  pauci  sunt,  eamque  ab  om¬ 
nibus  aliis  distinguere  haud  difficillimum  est. 

> 

Cynanche  tonsillaris  interdum  hunc  mor¬ 
bum,  primo  sub  accessu,  in  signis  quibusdam 
haud  parum  refert.  Haec  tamen  homines  adul¬ 
tos,  et  robustos ;  e  contrario,  scarlatina  infan¬ 
tes,  et  debiles,  plerumque  adoritur :  ac  ii  qui 
cynanche  tonsillari  semel  laboravere,  fortasse 
hac  de  causa  tentationi  futurae  procliviores  fi¬ 
unt  ;  quod  in  scarlatina  omnino  diversum  est. 
In  ilia,  faucium  tumor,  et  dolor,  majores  sunt ; 
in  hac  autem,  membrana  faucium  mucosa 
praecipue  afficitur.  Pyrexia,  scilicet  ambos 
morbos  comitatur,  in  cynanche  tonsillari,  ta¬ 
men,  arteriarum  icius  validi,  et  duri  \  contra, 

•  .  in 

in  scarlatina  plerumque  debiles,  et  frequentes, 
sunt.  Cum  demum,  post  signa  consueta, 
efflorescentia  cutis  appareat,  tunc  scarlatina 
manifeste  sese  ostendit. 

Scarlatina  quoque  a  Cynanche  tracheali  per 
quaedam  signa  huic  morbo  propria,  et  praeci¬ 
pue  per  vocis  sonum  peculiarem  stridulum,  fa¬ 
cile  discerni  potest. 

Rubeolam  a  scarlatina  dignoscere  possumus 
sternutatione,  epiphora,  et  tussi  sicca,  rauca  ; 
haec  enim  signa  rubeolam  insigniunt,  sed  ne¬ 
quaquam  adsunt  in  scarlatina. 

*• 

Aphthce  infantum  a  scarlatina  ita  internosci 
queunt;  lingua  tumidiuscula,  escharis  plerum¬ 
que  ad  ejus  margines  primum  comparenti- 
bus,  os  internum  totum  demum  occupantibus, 
febre  fere  nulla  vel  saltem  leni. 

De  huius  morbi  eventu,  per  naturam  epi- 

demici  regnantis,  per  aetatem  aegri,  et  prae» 
cipue  per  symptomata,  certius  praesagire  pos¬ 
sumus. 


Qu6  manifestius  induatur  forma  cynanches 
maligna,  eo  *  periculum  esse  majus  praevide¬ 
mus.  Si  pyrexiae  et  debilitatis  signa  gravis¬ 
sime  urgent ;  si  delirium  insolitum  vel  stu- 

sanoi  s  Aoiofit  Doc/ui  Jbnobsfft  gitaJI 

por  se  ostendit ;  si  faucium  ulcuscula  ad  gan- 

ni  .Jofeaoq  rnijjlxjfn  ,}£0jbai 

graenam  vergunt ;  si  tumores  externi  respi- 

.  .  j  .  . 

rationr  obstant :  si  raeces  et  urina  inscio  aegro 

<&lj£>833^tin  fillUlJ.  91^1  &■$  fbfEfr.yi  yBpgag 

elabuntur  :  si  denique  haemorrhagiae,  vel  sin- 

guitus,  et  subsultus  tendinum,  superveniunt, 

' 1  :  B  '  - 

mors  jam  extimescenda  est. 


Si,  coptra,  autem,  febris  lenis,  vel  saltem 

haud 

haud  vehemens  est,  et  post  aliquot  dies  gra- 
datim  remittitur,  pulsusque  arteriarum  firmio¬ 
res  et  pleniores  fiunt ;  si  fauces  modice  sed 
non  inusitate  afficiuntur  ;  si  sudor  generalis 
lenissime  diffunditur ;  si  cuticulae  desqua- 
matio  apparet ;  si  denique  somnus,  cibique 
appetentia,  redeunt  tum  faustum  exitum 
praedicere  licet. 


DE  CURATIONE. 

Ratio  medendi,  in  hoc  morbo,  a  forma 
quam  induat,  multum  pendet.  In  scarlatina 
simplice ,  vel  ea  forma  morbi  quam  Sydenha- 
mus  descripsit,  remedia  fere  nulla  necessaria 
videntur.  Cum  autem  forma  tam  mitis  raro 
accidit,  haec,  prout  res  postulat,  haud  parum 
prosunt. 

Sanguinis 

Sanguinis  missionem ,  praecipue  morbi  sub  in¬ 
itio,  multi  ex‘perti  sunt.  Hoc  tamen  experi¬ 
mentum  plerumque  perniciosum  est,  quippd 
post  ejus  usum  signa  debilitatis  magis  aggra¬ 
vescunt  ;  interdum  etiam  subita  mors  evenisse 
dicitur.  Veruntamen  cum  hoc  malum,  ado¬ 
lescentem  robustum,  et  sanguine  plurimum 
abundantem,  adoritur  ;  cum,  ejus  cerebrum, 
et  respirationem  inusitate  afficere,  minitetur; 
sanguis  fortasse  parca  manu  detrahatur,  vel 
hirudines  ad  partes  maxime  affedas  tutius 
applicare  possumus.  Sed  talia  exempla  ra¬ 
rissime  occurrunt ;  quare  hoc  remedium  cau¬ 
tissime  adhibendum  est. 

Alvi  purgatio  quoque  minime  commenda¬ 
tur,  propterea  quod  debilitatem  auget,  quae 
sedulo  evitanda  est :  Contra,  autem,  si  alvus 
adstrida  est,  enematibus,  frudibus  maturis, 

vel  aliis  modice  laxantibus,  uti  debemus. 

t  \ 

Vomitoria ,  et  ea  quae  nauseam  cieant,  sub 
morbi  initio  maxime  necessaria  sunt.  Tunc 


enim 

enim  ventriculum  exonerando,  alvum  moven¬ 
do,  lenemque  sudorem  universalem  eluendo, 
prodesse  videntur,  Quidam  usum  eorum  per 
totum  morbi  decursum  suadent*.  ^  Postquam 

tamen  morbus  aliquandiu  progressus  sit,  talia 

\ 

remedia  prorsus  inutilia,  imo  interdum  etiam 
perniciosa  esse,  nunc  experientia  docemur. 

De  vesicatoriis  medici  inter  se  multum  dis- 

/ 

crepant.  Nonnunquam  autem,  et  praecipue, 
ubi  colli  tumores  externi  admodum  augentur, 
fortasse  commode  usurpantur. 

Gargarismata ,  partes  oris  et  faucium  eluen¬ 
do,  haud  parum  utilia  sunt;  et  priusquam 
aliquid  deglutiat  aeger,  gargarizare  debet.  Si 
ille,  autem,  gargarisma  nequeat  adhibere,  ut 
in  exemplis  infantum  saepissime  accidit,  per 
fistulam  injiciatur,  vel  spongia  eo  madefacSa 
partibus  leniter  admoveatur.  Hoc  tamen 
maxima  cura  faciendum  est;  maculas  enim 

quovis 

U  ii  *  S  '  •  ' 


#  Vid.  Withering  on  the  Scarkt  FeverF 

quovis  instrumento  abradere  valde  nocet. 
Quidam  scarificationem  ulcusculorum  experti 
sunt,  sed  adeo  infeliciter,  ut  nemo  tale  expe¬ 
rimentum  nunc  proponat. 

-ilMinsa  malus  •• 

Ionica  et  stimulantia  praecipue  in  usu  sunt, 
ubi  proclivitas  ad  putredinem,  pulsus  debiles, 
et  vires  multum  imminutae,  occurrunt. 

&•  ©  ^  c= 

Cum  res  ita  se  habeant,  cincbona,  tam  mag¬ 
na  quantitate  quam  ventriculus  concoquere 
possit,  usurpanda  est.  Sub  pulveris  forma 

t 

optime  datur :  si  hanc  autem  fastidiat  aeger, 

e  ? 

sub  aliis  formis  ministretur,  et  si  has  quoque 
respuat-ventriculus,  sub  forma  enematum  ad- 
-  hiberi  queat.  ^  ■ . J'  i  I  ii  .i  X  [i  i  3  LX  t!  110  q 

Vinum,  quod  stimulum  longe  optimum 
praebet,  vel  per  se,  vel  mistum  cum  aqua,  li¬ 
bere  potandum  est.  Si  hoc  autem  paratu  dif¬ 
ficile  sit,  alios  potus,  e  frudibus  maturis,  ut 
pomis,  et  similibus,  confectos,  vel  liquores  fer- 
jneritatos,  ut  cerevisias,  suppeditare  opus  erit. 

Spumam 

Spumam  cerevisiae,  quoque  putredini  obstan¬ 
do,  multum  prodesse,  nonnulli  autumant. 

Acida  varia  diu  in  usu  fuerunt ;  nuperrime 
autem  acidum  muriaticum  oxigenatum satis  di- 
lutum,  maxime  laudatum  est.  Hoc  enim  gar- 
garismum  bonum  etiam  infantibus  praebet,  at¬ 
que  ad  sitim,  et  putredinem  mitigandam,  ad¬ 
modum  accommodatum  videtur. 

I  .  .  fc  .  -  .  . 

0  _  jT-  7  f 

Remedium  autem  longe  praestantissimum, 
est  immersio  in  aqua  frigida ,  seu  ejus  affusio 
subita  in  corporis  superficiem  aegroti.  Gur- 
reius,  et  Gregorius  hoc  summis  laudibus 
efferunt,  ejusque  effe&us  secundi,  aliorum  ex¬ 
perientia  nunc  comprobati  sunt. 

Simul  ac  morbus  plane  se  ostenderit,  atque 
peger  incaluerit,  fiat  applicatio,  et  quoties  ve¬ 
hementia  symptomatum  postulet,  toties  ea 

t 

iteretur.  Hujus  repetitio  in  decursu  viginti 
quatuor  horarum  saepe  necessaria  fit.  At  ta¬ 
lis  repetitio,  tamen,  in  primo  morbi  stadio, 

quam 

quam  in  provectiore,  tutior  et  utilior  est. 
Quolibet  diei  tempore,  affusio  frigida  adhiberi 
queat :  “  When  there  is  no  sense  of  chilliness 
present/’  ait  Curreius,  “  when  the  heat  of 
the  surface  is  steadily  above  what  is  natural, 
and  when  there  is  no  general  or  profuse  per- 
spiration 

Quanquam  scarlatina  plerisque  in  exem¬ 
plis  hoc  remedium  invenietur  utilissimum, 
nonnunquam  tamen,  ubi  aeger  valde  debilis 
est,  et  ubi  corporis  calor  praeter  naturam  mi¬ 
nime  augetur,  ibi  manifeste  periculosum  fit. 
Cum  res  ita  se  habeant,  aliis  remediis  tonicis 
et  stimulantibus,  confidere  nos  oportet. 


Quum,  autem,  propter  symptomatum  ca- 
tarrhalium  severitatem  haec  affusio  non  idonea 
videtur,  tum  affusione  tepida  commode  pos¬ 
sumus  uti. 

Haud 


*  Vid.  Currie’s  il  Medical  Reports” 

Haud  ita  pridem  in  India  occidentali,  ubi 
hic  morbus  sub  forma  violentissima  adeo  saevie¬ 
bat,  ut  remedia  omnia  in  usu  communi  frustra 

tentata  sint,  capsicum  annuum  effedus  salu- 

* 

tares  ostendisse  dicitur.  Illud,  tamen,  atque 
alia,  quae  in  hac  insula  non  usurpantur,  me¬ 
morare  vix  necesse  videtur. 

Mundities  magnopere  colenda,  atque  aer 
purus  libere  admittendus  est ;  vestimenta  Sce- 
pe  mutanda,  et  excrementa  quam  primum  re¬ 
movenda  sunt. 

1 

Anasarca ,  quae  post  scarlatinam  saepe  ac¬ 
cidit,  nonnunquam  mortifera  fit  5  plerumque 
tamen  vel  sponte  decedit,  vel  per  lenia  reme¬ 
dia,  ut  diaphoretica,  diuretica,  ac  cathartica, 
removetur.  Si  exhalatio  per  cutem  reprimi 
videtur,  balneum  calidum,  fri&io  superficiei 
corporis,  atque  alia  quae  eam  promoveant, 
cum  commodo  adhiberi  possunt. 

